
REPUBLIKA HRVATSKA

ZAGREBAČKA ŽUPANIJA

         OPĆINA STUPNIK

        OPĆINSKO VIJEĆE
Na temelju članka 16. Statuta Općine Stupnik („Glasnik Zagrebačke županije” broj 03/18; 7/20, 09/21, 39/21 – pročišćeni tekst i 30/25 ), Općinsko vijeće Općine Stupnik na 11. sjednici održanoj 26. svibnja 2026. godine  donijelo je

 Zaključak 
I.
Prihvaća se Izvješće o provedbi Plana upravljanja imovinom Općine Stupnik za 2025. godinu. 
            II.
Izvješće o provedbi Plana upravljanja imovinom Općine Stupnik za 2025. godinu čini sastavni dio ovog Zaključka.
III.

Ovaj Zaključak stupa na snagu danom donošenja, i objavit će se u „Glasniku Zagrebačke županije“.
KLASA: 024-02/26-01/3
URBROJ:238-28-01-26-11 

U Stupniku, 26. svibnja 2026.


OPĆINSKO VIJEĆE
Predsjednik
Saša Tomečak

REPUBLIKA HRVATSKA

ZAGREBAČKA ŽUPANIJA


         OPĆINA STUPNIK


        OPĆINSKI NAČELNIK
Na temelju članka 28. Statuta Općine Stupnik („Glasnik Zagrebačke županije” broj 03/18; 7/20, 09/21, 39/21 – pročišćeni tekst i 30/25 ) te odgovarajuće primjene čl. 54. i 55. Zakona o upravljanju pokretninama i nekretninama u vlasništvu Republike Hrvatske („Narodne novine” broj 155/23)  Općinski načelnik Općine Stupnik podnosi

IZVJEŠĆE

o provedbi Plana upravljanja imovinom Općine Stupnik za 2025. godinu

I. UVOD
Zakonom o upravljanju pokretninama i nekretninama u vlasništvu Republike Hrvatske („Narodne novine” broj 155/23) definirana su tri ključna i međusobno povezana dokumenta upravljanja i raspolaganja imovinom: Strategija upravljanja imovinom, Plan upravljanja imovinom i Izvješće o provedbi Plana upravljanja. Člankom 55. istog Zakona propisano je da prijedlog  Izvješća o provedbi Godišnjeg plana upravljanja nekretninama i pokretninama u vlasništvu Republike Hrvatske izrađuje Ministarstvo te ga dostavlja Vladi Republike Hrvatske radi donošenja. Odgovarajućom primjenom Zakona Općinski načelnik je donio Godišnji plan upravljanja imovinom Općine Stupnik za 2025. godinu, a Izvješće o provedbi Godišnjeg plana se dostavlja Općinskom vijeću na znanje.


Planom su definirani i propisani ciljevi upravljanja općinskom imovinom i izvedbene mjere te se specificiraju aktivnosti za ostvarenje ciljeva i određuju smjernice upravljanja, a sve u svrhu učinkovitog upravljanja i raspolaganja imovinom. 

II. IZVRŠENJE
Plan upravljanja je izvršen kako slijedi:

UPRAVLJANJE TRGOVAČKIM DRUŠTVIMA U VLASNIŠTVU OPĆINE STUPNIK

Općina Stupnik u 100%-om vlasništvu ima jedno trgovačko društvo i to društvo za komunalne djelatnosti “Stupnički komunalac d.o.o.” koje je počelo s radom 01. srpnja 2019. godine. Općina Stupnik je prenijela imovinu vezanu uz bivši Vlastiti pogon u vlasništvo Stupničkog komunalca d.o.o. Temeljni kapital pri osnivanju trgovačkog društva Stupnički komunalac iznosio je 20.000,00 kuna. 

UPRAVLJANJE POSLOVNIM PROSTORIMA

                 Tijekom 2025. godine zakupnici se nisu mijenjali u odnosu na prethodne godine (Hrvatska pošta, NK Stupnik). 

UPRAVLJANJE I RASPOLAGANJE ZEMLJIŠTEM


Na temelju Javnog natječaja za prodaju ½ suvlasničkog dijela građevinskog zemljišta u vlasništvu Općine Stupnik i to kč.br. 4215/3 k.o. Stupnik, upisane u zk.ul. 5515 k.o. Stupnik, površine 842 m2, u naravi GORNJOSTUPNIČKA ULICA, ORANICA od 30.04.2025. godine Općinsko vijeće Općine Stupnik donijelo je Odluku o prodaji nekretnine ponuditelju Albertu Gauri, OIB: 34036788514 iz Gornjeg Stupnika, Gornjostupnička ulica 74/1 za kupoprodajnu cijenu u iznosu od 25.160,00 eura, KLASA: 024-02/25-01/6; URBROJ: 238-28-01-25-15 od 08. srpnja  2025. godine te je Općina Stupnik s ponuditeljem sklopila Ugovor o kupoprodaji predmetne nekretnine.


U svrhu utvrđivanja vrijednosti predmetne nekretnine, izrađen je procjembeni elaborat od strane ovlaštenog sudskog vještaka za graditeljstvo i procjenu nekretnina Natka Gaberc, te je nekretnina procijenjena u iznosu od 59,40 eur/m2, odnosno ukupna cijena je bila 50.000,00 eura, iz čega proizlazi da je cijena 1/2 suvlasničkog dijela 25.000,00 eura.
Nadalje, Općina Stupnik je temeljem odluke Općinskog vijeća od 10. travnja 2025. godine kupila suvlasnički dio nekretnine kč.br. 5663/1, k.o. Stupnik, u površini predviđenoj prijedlogom parcelacije od oko 1363m2 i nekretnine kč.br. 5666/1, k.o. Stupnik, u površini predviđenoj prijedlogom parcelacije od oko 2000 m2, od Aspen project group d.o.o..

Cilj otkupa navedenih nekretnina je predviđen Urbanističkim planom uređenja te je u planu  gradnja Kulturnog centra.

U svrhu kupnje navedenih nekretnina izrađeni su procjembeni elaborati od strane ovlaštenog sudskog vještaka za graditeljstvo i procjenu nekretnina Natka Gaberc, te su nekretnine procijenjene u iznosu od 74 eur/m2. Općina Stupnik sklopila Ugovor o kupoprodaji nekretnine i diobeni ugovor, te je isplatila ukupnu cijenu za obje nekretnine od 248.936,00 eura.

Tijekom 2025. godine kontinuirano se provode postupci izvlaštenja. 


Riješeni su imovinsko pravni odnosi u postupku izvlaštenja u svrhu izgradnje novog groblja u Stupniku. U svrhu rješavanja imovinskopravnih odnosa s vlasnicima/suvlasnicima nekretnina u obuhvatu izvlaštenja rekonstrukcije Ulice Sv. Benedikta sa oborinskom odvodnjom i javnom rasvjetom, za rekonstrukciju Ulice Stupničke Šipkovine sklapane su nagodbe i poduzimane druge radnje u suradnji sa Upravnim odjelom za prostorno uređenje, gradnju i zaštitu okoliša Zagrebačke županije.

PLAN UPRAVLJANJA ZAŠTIĆENIM KULTURNIM OBJEKTIMA


Općina Stupnik nema zaštićenih kulturnih objekata u svom vlasništvu.

PLAN PROVOĐENJA POSTUPAKA PROCJENE IMOVINE U VLASNIŠTVU OPĆINE

Za potrebe kupnje i svrhu sklapanja Ugovora o kupoprodaji k.č.br. 4215/3 k.o. Stupnik te kč.br. 5663/1 i kč.br. 5666/1, k.o. Stupnik, izrađena je procjena vrijednosti navedenih nekretnina po stalnom sudskom vještaku za graditeljstvo i procjenu nekretnina Natku Gabercu, dipl.ing.građ. te je Općina Stupnik snosila trošak procjene.

Tijekom 2025. godine za potrebe postupaka izvlaštenja novog groblja u Stupniku, rekonstrukcije Ulice  Sv. Benedikta  sa oborinskom odvodnjom i javnom rasvjetom i rekonstrukcije ulice Stupničke Šipkovine angažirani su sudski vještaci za procjenu vrijednosti izvlaštenog zemljišta. 

PLAN POSTUPAKA VEZANIH UZ SAVJETOVANJE SA JAVNOŠĆU I PRAVO NA PRISTUP INFORMACIJAMA KOJE SE TIČU UPRAVLJANJA I RASPOLAGANJA IMOVINOM U VLASNIŠTVU OPĆINE

U 2025. godini nije bilo postupaka vezanih uz savjetovanje sa javnošću niti zahtjeva za pristup informacijama koje se tiču upravljanja i raspolaganja imovinom u vlasništvu Općine Stupnik.

PLAN VOĐENJA REGISTRA IMOVINE


Tijekom 2025. godine Općina Stupnik je ažurirala bazu podataka o nekretninama i komunalnoj infrastrukturi, a u skladu s dinamikom rješavanja imovinsko pravnih odnosa.


Dana 3. listopada 2025. godine zaprimljeno je Izvješće o provjeri provedbe naloga i preporuka danih u reviziji učinkovitosti upravljanja komunalnom infrastrukturom u jedinicama lokalne samouprave na području Zagrebačke županije za 2019. i 2020. godinu, te je svih 19 preporuka i naloga provedeno.

PLAN RJEŠAVANJA IMOVINSKO-PRAVNIH PITANJA


Sukladno članku 70. stavku 2. Zakona o upravljanju državnom imovinom (NN 52/18) Općina Stupnik podnijela je zahtjeve za izdavanje isprava podobnih za upis prava vlasništva u svrhu stjecanja nekretnina u vlasništvu Republike Hrvatske te navodimo 

zahtjeve koji su riješeni tijekom 2025. godine: -


k.č. br. 3575/2 k.o. Stupnik – u svrhu izgradnje dječjeg vrtića

Postupci koji su u tijeku:

· k.č. br. 3505 k.o. Stupnik– dječje igralište u Stupničkom Obrežu 

· k.č. br. 3514 k.o. Stupnik – igralište u Stupničkom Obrežu 

· k.č.br. 7610 k.o. Stupnik – igralište na Tratini - upisano kao suvlasništvo RH i Općine Stupnik u neodređenim omjerima 

Klasa: 024-06/26-01/3

Urbroj: 238-28-02-26-88

U Stupniku, 20. svibnja 2026.








                       
      Općinski načelnik










        Vladimir Crnečki
